title: 2012/16/EU: Euroopan parlamentin ja neuvoston päätös, annettu 21 päivänä joulukuuta 2011 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2009/019 FR/ Renault, Ranska)

text:
               10.1.2012

               FI

               Euroopan unionin virallinen lehti

               L 6/5

         EUROOPAN PARLAMENTIN JA NEUVOSTON PÄÄTÖS,
   annettu 21 päivänä joulukuuta 2011,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2009/019 FR/ Renault, Ranska)
   (2012/16/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi työntekijöille, jotka on vähennetty globalisaatiosta johtuvien maailmankaupan huomattavien rakenteellisten muutosten seurauksena, ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa on laajennettu niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää myös työntekijöille, jotka on vähennetty maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Ranska esitti 9 päivänä lokakuuta 2009 hakemuksen EGR:n varojen ottamiseksi käyttöön Renault s.a.s. -yrityksen ja seitsemän sen toimittajan toteuttamien työntekijävähennysten vuoksi ja täydensi hakemustaan lisätiedoilla 25 päivään tammikuuta 2011 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 24 493 525 euroa.

               (5)

               EGR:stä olisi sen vuoksi otettava käyttöön varoja rahoitustuen antamiseksi Ranskan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 24 493 525 euroa maksusitoumusmäärärahoina ja maksumäärärahoina osana varainhoitovuotta 2011 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 21 päivänä joulukuuta 2011.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         M. KOROLEC

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


               3.8.2010

               FI

               Euroopan unionin virallinen lehti

               C 210/1

         Neuvoston päätöksen antaminen Euroopan ulkosuhdehallinnon organisaatiosta ja toiminnasta
   2010/C 210/01

      Ehdotus korkean edustajan
       (1)
      julistukseksi poliittisesta vastuusta

   Korkea edustaja kehittää suhteitaan Euroopan parlamenttiin niiden kuulemista, tiedottamista ja raportointia koskevien sitoumusten pohjalta, joita aiempi ulkosuhteista vastannut komission jäsen, entinen yhteisen ulko- ja turvallisuuspolitiikan korkea edustaja sekä kiertävä neuvoston puheenjohtajavaltio ovat tehneet viime toimikaudella. Sitoumuksia mukautetaan tarvittaessa, ottaen huomioon parlamentin harjoittaman poliittisen valvonnan asema ja korkean edustajan aseman uudelleen määrittely perussopimusten mukaan sekä SEU 36 artiklan mukaisesti.
   Käytännössä:

               1.

               Korkea edustaja kuulee Euroopan parlamenttia yhteisen ulko- ja turvallisuuspolitiikan (YUTP) keskeisistä näkökohdista ja perusvalinnoista SEU 36 artiklan mukaisesti. Näkemyksiä vaihdetaan ennen YUTP:n alaan kuuluvien mandaattien ja strategioiden hyväksymistä asianmukaisessa muodossa ja käsiteltävien aiheiden arkaluontoisuuden ja luottamuksellisuuden mukaisesti. Tässä yhteydessä tehostetaan myös yhteisiä neuvottelukokouksia ulkoasiainvaliokunnan ja budjettivaliokunnan puheenjohtajistojen kanssa. Näissä kokouksissa annettavissa tilanneselostuksissa käsitellään erityisesti EU:n talousarviosta rahoitettavia käynnissä ja valmisteilla olevia YUTP-operaatioita. Säännöllisesti pidettävien kokousten lisäksi voidaan tarvittaessa pitää ylimääräisiä yhteisiä neuvottelukokouksia. Euroopan ulkosuhdehallintoa edustavat (kaikissa kokouksissa) poliittisten ja turvallisuusasioiden komitean pysyvän puheenjohtajan ohella myös politiikasta vastaavat johtavassa asemassa olevat virkamiehet.

               2.

               Korkea edustaja ottaa huomioon vielä neuvoteltavana olevan kansainvälisten sopimusten neuvottelemista koskevan Euroopan parlamentin ja komission välisen puitesopimuksen, ja soveltaa sitä soveltuvin osin omaan vastuualaansa kuuluviin sopimuksiin, kun asiassa tarvitaan parlamentin hyväksyntä. Euroopan parlamentille tiedotetaan SEUT 218 artiklan 10 kohdan mukaisesti kaikista YUTP:n alan sopimuksista välittömästi ja täysimääräisesti menettelyn kaikissa vaiheissa.

               3.

               Korkea edustaja jatkaa käytännöksi vakiintunutta perusteellista vuoropuhelua ja ilmoittaa edelleen kaikista asiakirjoista, jotka laaditaan rahoitusvälineiden (Euroopan kehitysrahastoa lukuun ottamatta) strategisen suunnittelun vaiheita varten. Sama pätee kaikkiin kuulemismenettelyyn liittyviin asiakirjoihin, jotka toimitetaan jäsenvaltioille valmisteluvaiheessa. Tämä käytäntö ei rajoita delegoituja säädöksiä koskevan SEUT 290 artiklan soveltamisalasta ja soveltamisesta käytävien neuvottelujen tulosta.

               4.

               Nykyistä järjestelmää YUTP-tehtäviä ja -operaatioita koskevien luottamuksellisten tietojen antamiseksi jatketaan (eli vuonna 2002 tehdyn toimielinten välisen sopimuksen mukaisen Euroopan turvallisuus- ja puolustuspolitiikkaa käsittelevän Euroopan parlamentin erityisvaliokunnan välityksellä). Korkea edustaja voi myös ulkoasiainvaliokunnan puheenjohtajan ja tarvittaessa parlamentin puhemiehen pyynnöstä antaa tiedonsaantitarpeen perusteella muita YUTP:n asiakirjoja muille Euroopan parlamentin jäsenille, joille on tehty turvaluokiteltuja asiakirjoja koskeva asianmukainen turvallisuusselvitys asiassa sovellettavien määräysten mukaisesti. Korkea edustaja arvioi uudelleen (vuonna 2002 tehdyn Euroopan turvallisuus- ja puolustuspolitiikkaa koskevan toimielinten välisen sopimuksen) nykyisiä määräyksiä, jotka koskevat Euroopan parlamentin jäsenten mahdollisuuksia tutustua turvallisuus- ja puolustuspolitiikan alan turvaluokiteltuihin asiakirjoihin ja tietoihin, ja ehdottaa tarvittaessa niiden mukauttamista. Korkea edustaja päättää mahdollista mukauttamista odotettaessa tarpeellisiksi katsomistaan siirtymäkauden toimista, jotta asianmukaisesti nimetyt ja virallisesti ilmoitetut Euroopan parlamentin jäsenet voisivat tehtäväänsä hoitaessaan tutustua helpommin edellä mainittuihin tietoihin.

               5.

               Korkea edustaja suhtautuu myönteisesti Euroopan parlamentin esittämiin pyyntöihin, että parlamentin strategisesti merkittävinä pitämissä maissa ja organisaatioissa toimivien edustustojen vastanimetyt päälliköt vaihtavat näkemyksiä (joka eroaa kuulemisista) ulkoasiainvaliokunnassa ennen kuin he alkavat hoitaa tehtäviään. Samaa sovelletaan Euroopan unionin erityisedustajiin. Keskustelut käydään korkean edustajan hyväksymässä muodossa, joka vastaa käsiteltävien aiheiden arkaluonteisuutta ja luottamuksellisuutta.

               6.

               Jos korkea edustaja ei voi osallistua Euroopan parlamentin täysistunnossa käytävään keskusteluun, hän päättää sijaisestaan, joka on EU:n toimielimen jäsen, eli joko komission jäsen, kun on kyse komission yksinomaiseen tai pääasialliseen toimivaltaan kuuluvasta asiasta, tai ulkoasioiden neuvoston jäsen, kun on kyse yksinomaan tai pääasiassa YUTP:hen kuuluvista asioista. Jälkimmäisessä tapauksessa sijainen tulee joko puheenjohtajavaltion tehtäviä hoitavasta maasta tai puheenjohtajavaltiokolmikosta neuvoston työjärjestyksen 26 artiklan mukaisesti. Euroopan parlamentille ilmoitetaan sijaista koskevasta korkean edustajan päätöksestä.

               7.

               Korkea edustaja edistää edustustojen päälliköiden, Euroopan unionin erityisedustajien, YUTP-operaatioiden johtajien ja ulkosuhdehallinnon johtavassa asemassa olevien virkamiesten saapumista parlamentin asiaankuuluviin valiokuntiin ja alivaliokuntiin antamaan säännöllisiä tilanneselostuksia.

               8.

               Kun kyseessä ovat jäsenvaltioiden rahoittamat YUTP:n sotilasoperaatiot, tietojen antamista jatketaan vuonna 2002 tehdyn toimielinten välisen sopimuksen mukaisen Euroopan turvallisuus- ja puolustuspolitiikkaa käsittelevän Euroopan parlamentin erityisvaliokunnan välityksellä, sanotun kuitenkaan rajoittamatta toimielinten välisen sopimuksen tarkistamista 4 kohdan mukaisesti.

               9.

               Euroopan parlamenttia kuullaan vaalitarkkailuvaltuuskuntien yksilöimisestä ja suunnittelusta ja niiden seurannasta noudattaen parlamentin oikeutta valvoa asiaankuuluvien rahoitusvälineiden, kuten demokratiaa ja ihmisoikeuksia koskevan eurooppalaisen rahoitusvälineen, talousarviota. EU:n päätarkkailijat nimitetään kuullen vaalikoordinointiryhmää hyvissä ajoin ennen vaalitarkkailutehtävän käynnistymistä.

               10.

               Korkea edustaja osallistuu 1 kohdassa tarkoitettuihin asioihin sitoutumisensa perusteella aktiivisesti tuleviin pohdintoihin talousarviota koskevasta kurinalaisuudesta ja moitteettomasta varainhoidosta vuonna 2006 tehdyssä toimielinten välisessä sopimuksessa olevien, YUTP:n rahoittamista koskevien nykyisten järjestelyjen ajan tasalle saattamiseen. YUTP:n talousarvioon sovelletaan täysimääräisesti Lissabonin sopimuksella käyttöön otettua uutta talousarviomenettelyä. Korkea edustaja pyrkii myös parantamaan YUTP:n talousarvion avoimuutta, mihin sisältyy muun muassa mahdollisuus yksilöidä talousarviossa merkittävät YTPP-operaatiot (kuten nykyiset Afganistanin, Kosovon ja Georgian operaatiot), samalla kun huolehditaan talousarvion joustavuudesta ja tarpeesta varmistaa sellaisten operaatioiden jatkuvuus, joihin on jo sitouduttu.

      (1)  Tässä lausumassa käytetty termi ”korkea edustaja” kattaa myös Euroopan komission varapuheenjohtajana toimivan unionin ulkoasioiden ja turvallisuuspolitiikan korkean edustajan kaikki tehtävät tämän vaikuttamatta hänelle kuuluviin erityistehtäviin sisältyviin erityisvastuisiin.


title: 2010/431/YUTP: Poliittisten ja turvallisuusasioiden komitean päätös EULEX/1/2010, annettu 27 päivänä heinäkuuta 2010 , Kosovossa toteutettavan Euroopan unionin oikeusvaltio-operaation, EULEX KOSOVO, operaation johtajan nimittämisestä

text:
               4.8.2010

               FI

               Euroopan unionin virallinen lehti

               L 202/10

         POLIITTISTEN JA TURVALLISUUSASIOIDEN KOMITEAN PÄÄTÖS EULEX/1/2010,
   annettu 27 päivänä heinäkuuta 2010,
   Kosovossa toteutettavan Euroopan unionin oikeusvaltio-operaation, EULEX KOSOVO, operaation johtajan nimittämisestä
   (2010/431/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon 4 päivänä helmikuuta 2008 hyväksytyn neuvoston yhteisen toiminnan 2008/124/YUTP Kosovossa toteutettavasta Euroopan unionin oikeusvaltio-operaatiosta, EULEX KOSOVO, (1) ja erityisesti sen 12 artiklan 2 kohdan,
   sekä katsoo seuraavaa:

               (1)

               Neuvosto hyväksyi 4 päivänä helmikuuta 2008 yhteisen toiminnan 2008/124/YUTP Kosovossa toteutettavasta Euroopan unionin oikeusvaltio-operaatiosta EULEX KOSOVO, jäljempänä ’EULEX KOSOVO’.

               (2)

               Neuvosto hyväksyi 8 päivänä kesäkuuta 2010 päätöksen 2010/322/YUTP (2), jolla EULEX KOSOVOn voimassaoloa jatkettiin 14 päivään kesäkuuta 2012.

               (3)

               Yhteisen toiminnan 2008/124/YUTP 12 artiklan 2 kohdassa valtuutetaan poliittisten ja turvallisuusasioiden komitea tekemään Euroopan unionista tehdyn sopimuksen 38 artiklan mukaisesti asiaankuuluvat EULEX KOSOVOn poliittista valvontaa ja strategista johtamista koskevat päätökset, mukaan lukien päätös operaation johtajan nimittämisestä,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Xavier BOUT DE MARNHAC Kosovossa toteutettavan Euroopan unionin oikeusvaltio-operaation, EULEX KOSOVO, operaation johtajaksi 15 päivästä lokakuuta 2010.
   2 artikla
   Kumotaan Kosovossa toteutettavan Euroopan unionin oikeusvaltio-operaation EULEX KOSOVO johtajan nimittämisestä 7 päivänä helmikuuta 2008 tehty poliittisten ja turvallisuusasioiden komitean päätös EULEX/1/2008 (3).
   3 artikla
   Tämä päätös tulee voimaan päivänä, jona se hyväksytään.
   Sitä sovelletaan 14 päivään lokakuuta 2011.

      Tehty Brysselissä 27 päivänä heinäkuuta 2010.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 42, 16.2.2008, s. 92.

      (2)  EUVL L 145, 11.6.2010, s. 13.

      (3)  EUVL L 42, 16.2.2008, s. 99.


title: 2012/19/EU: Neuvoston päätös, annettu 16 päivänä joulukuuta 2011 , kalastusmahdollisuuksien myöntämisestä EU:n vesillä Venezuelan bolivariaanisen tasavallan lipun alla purjehtiville kalastusaluksille Ranskan Guyanan edustalla sijaitsevalla talousvyöhykkeellä koskevan julkilausuman hyväksymisestä Euroopan unionin puolesta

text:
               10.1.2012

               FI

               Euroopan unionin virallinen lehti

               L 6/8

         NEUVOSTON PÄÄTÖS,
   annettu 16 päivänä joulukuuta 2011,
   kalastusmahdollisuuksien myöntämisestä EU:n vesillä Venezuelan bolivariaanisen tasavallan lipun alla purjehtiville kalastusaluksille Ranskan Guyanan edustalla sijaitsevalla talousvyöhykkeellä koskevan julkilausuman hyväksymisestä Euroopan unionin puolesta
   (2012/19/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan yhdessä sen 218 artiklan 6 kohdan b alakohdan kanssa,
   ottaa huomioon Euroopan komission ehdotuksen,
   on kuullut Euroopan parlamenttia,
   sekä katsoo seuraavaa:

               (1)

               Venezuelan bolivariaanisen tasavallan, jäljempänä ’Venezuela’, lipun alla purjehtivat kalastusalukset ovat toimineet usean vuosikymmenen ajan EU:n vesillä Ranskan Guyanan edustalla sijaitsevalla talousvyöhykkeellä sillä varauksella, että niiden on noudatettava kalavarojen säilyttämistä ja hoitamista koskevia sovellettavia unionin oikeudellisesti velvoittavia säädöksiä.

               (2)

               Ranskan Guyanan jalostusteollisuus on riippuvainen kyseisten kalastusalusten purkamista saaliista ja siksi tämän toiminnan jatkuvuus olisi varmistettava.

               (3)

               Jatkuvuuden varmistamiseksi unionin on annettava Venezuelalle osoitettu julkilausuma, jossa se vahvistaa olevansa valmis myöntämään kalastuslupia rajoitetulle määrälle Venezuelan lipun alla purjehtivia kalastusaluksia sillä edellytyksellä, että ne noudattavat sovellettavia unionin oikeudellisesti velvoittavia säädöksiä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin puolesta Venezuelan bolivariaaniselle tasavallalle osoitettu julkilausuma kalastusmahdollisuuksien myöntämisestä EU:n vesillä Venezuelan bolivariaanisen tasavallan lipun alla purjehtiville kalastusaluksille Ranskan Guyanan edustalla sijaitsevalla talousvyöhykkeellä, jäljempänä ’julkilausuma’.
   Julkilausuman teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus antaa julkilausuma tiedoksi Venezuelan bolivariaaniselle tasavallalle.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 16 päivänä joulukuuta 2011.

            Neuvoston puolesta

            Puheenjohtaja

         M. SAWICKI

      Venezuelan bolivariaaniselle tasavallalle osoitettu julkilausuma kalastusmahdollisuuksien myöntämisestä EU:n vesillä Venezuelan bolivariaanisen tasavallan lipun alla purjehtiville kalastusaluksille Ranskan Guyanan edustalla sijaitsevalla talousvyöhykkeellä

                  1.

                  Euroopan unioni myöntää kalastuslupia rajoitetulle määrälle Venezuelan bolivariaanisen tasavallan lipun alla purjehtivia kalastusaluksia, jotka saavat tässä julkilausumassa vahvistetuin edellytyksin kalastaa Ranskan Guyanan edustalla sijaitsevan talousvyöhykkeen siinä osassa, joka sijaitsee yli 12 meripeninkulman päässä rannikosta laskettuna perusviivoista.

                  2.

                  Yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille 29 päivänä syyskuuta 2008 annetun neuvoston asetuksen (EY) N:o 1006/2008 (1) 22 artiklan mukaisesti Venezuelan bolivariaanisen tasavallan lipun alla purjehtivien, kalastusluvan saaneiden kalastusalusten on 1 kohdassa tarkoitetulla vyöhykkeellä kalastaessaan noudatettava Euroopan unionin yhteisen kalastuspolitiikan säilyttämis- ja valvontatoimenpiteitä koskevia säännöksiä ja muita Euroopan unionin säännöksiä, joilla säännellään kalastustoimintaa kyseisellä vyöhykkeellä.

                  3.

                  Kalastusluvan saaneiden Venezuelan bolivariaanisen tasavallan lipun alla purjehtivien alusten on erityisesti noudatettava asiaa koskevia Euroopan unionin sääntöjä tai säännöksiä, joissa täsmennetään muun muassa kohteena olevat kalakannat, kalastusluvan saaneiden kalastusalusten enimmäismäärä ja Ranskan Guyanan satamissa purettava osuus saaliista.

                  4.

                  Euroopan unioni voi yksipuolisella julkilausumalla milloin tahansa peruuttaa tässä julkilausumassa esitetyn erityisen sitoumuksen kalastusmahdollisuuksien myöntämisestä, sanotun kuitenkaan rajoittamatta Venezuelan bolivariaanisen tasavallan lipun alla purjehtiville yksittäisille aluksille myönnettyjen kalastuslupien peruuttamista näiden jättäessä noudattamatta asiaa koskevia Euroopan unionin sääntöjä tai säännöksiä.

         (1)  EUVL L 286, 29.10.2008, s. 33.


Avis juridique important

|

31996D0620

96/620/EY: Neuvoston päätös, tehty 1 päivänä lokakuuta 1996, Euroopan yhteisön ja Marokon kuningaskunnan välisen, käsittelemättömän Marokosta peräisin olevan oliiviöljyn yhteisöön tuonnissa perittävästä maksusta tai tulleista vähennettävän lisämäärän vahvistamista 1 päivästä tammikuuta 1994 koskevan sopimuksen tekemisestä kirjeenvaihtona

Virallinen lehti nro L 277 , 30/10/1996 s. 0035 - 0035

NEUVOSTON PÄÄTÖS,tehty 1 päivänä lokakuuta 1996,Euroopan yhteisön ja Marokon kuningaskunnan välisen, käsittelemättömän Marokosta peräisin olevan oliiviöljyn yhteisöön tuonnissa perittävästä maksusta tai tulleista vähennettävän lisämäärän vahvistamista 1 päivästä tammikuuta 1994 koskevan sopimuksen tekemisestä kirjeenvaihtona (96/620/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen kanssa,ottaa huomioon 1 päivänä marraskuuta 1978 voimaantulleen Euroopan talousyhteisön ja Marokon kuningaskunnan välisen yhteistyösopimuksen (1) ja erityisesti mainitun sopimuksen liitteen B,ottaa huomioon komission ehdotuksen,sekä katsoo, ettäolisi hyväksyttävä Euroopan yhteisön ja Marokon kuningaskunnan välinen kirjeenvaihtona tehty sopimus käsittelemättömän, CN-koodeihin 1509 10 10, 1509 10 90 ja 1510 00 10 kuuluvan ja Marokosta peräisin olevan oliiviöljyn yhteisöön tuonnissa perittävästä maksusta tai tulleista vähennettävän lisämäärän vahvistamisesta, jayhteisessä maatalouspolitiikassa sovellettavasta laskentayksiköstä ja muuntokurssista 28 päivänä joulukuuta 1992 annetulla neuvoston asetuksella (ETY) N:o 3813/92 (2), lakkautetaan maatalouden muuntokursseihin 31 päivään tammikuuta 1995 asti vaikuttaneen korjauskertoimen 1,207509 soveltaminen; on siksi tarpeen, ottaen huomioon käytettävä maatalouden muuntokurssin määräytymisperuste, määrätä määrästä, jota sovelletaan 31 päivänä tammikuuta 1995 päättyvänä ajanjaksona ja määrästä, jota sovelletaan 1 päivästä helmikuuta 1995 alkaen,ON PÄÄTTÄNYT SEURAAVAA:1 artikla Hyväksytään yhteisön puolesta Euroopan yhteisön ja Marokon kuningaskunnan välinen kirjeenvaihtona tehty sopimus käsittelemättömän ja Marokosta peräisin olevan oliiviöljyn yhteisöön tuonnissa perittävästä maksusta tai tulleista vähennettävän lisämäärän vahvistamisesta 1 päivästä tammikuuta 1994 alkaen.Sopimuksen teksti on tämän päätöksen liitteenä.2 artikla Neuvoston puheenjohtaja on toimivaltainen nimeämään henkilön, jolla on valtuudet allekirjoittaa sopimus yhteisöä sitovasti.3 artikla Tämä päätös julkaistaan Euroopan yhteisöjen virallisessa lehdessä.Tehty Luxemburgissa 1 päivänä lokakuuta 1996.Neuvoston puolestaD. SPRINGPuheenjohtaja(1) EYVL N:o L 264, 27.9.1978, s. 2(2) EYVL N:o L 387, 31.12.1992, s. 1, asetus sellaisena kuin se on viimeksi muutettuna neuvoston asetuksella (EY) N:o 150/95 (EYVL N:o L 22, 31.1.1995, s. 1).


title: 2011/581/EU: Euroopan parlamentin päätös, annettu 10 päivänä toukokuuta 2011 , Euroopan elintarviketurvallisuusviranomaisen varainhoitovuoden 2009 tilien päättämisestä

text:
               27.9.2011

               FI

               Euroopan unionin virallinen lehti

               L 250/166

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   Euroopan elintarviketurvallisuusviranomaisen varainhoitovuoden 2009 tilien päättämisestä
   (2011/581/EU)
   EUROOPAN PARLAMENTTI, joka

               —

               ottaa huomioon Euroopan elintarviketurvallisuusviranomaisen lopullisen tilinpäätöksen varainhoitovuodelta 2009,

               —

               ottaa huomioon tilintarkastustuomioistuimen kertomuksen Euroopan elintarviketurvallisuusviranomaisen tilinpäätöksestä varainhoitovuodelta 2009 sekä viranomaisen vastaukset (1),

               —

               ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),

               —

               ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan elintarviketurvallisuusviranomaisen perustamisesta annetun Euroopan parlamentin ja neuvoston asetuksen (EY) N:o 178/2002 (3) ja erityisesti sen 44 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0146/2011),

               1.

               hyväksyy Euroopan elintarviketurvallisuusviranomaisen tilien päättämisen varainhoitovuodelta 2009;

               2.

               kehottaa puhemiestä välittämään tämän päätöksen Euroopan elintarviketurvallisuusviranomaisen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 108.

      (2)  EYVL L 248, 16.9.2002, s. 1.

      (3)  EYVL L 31, 1.2.2002, s. 1.

      (4)  EYVL L 357, 31.12.2002, s. 72.


title: 2007/172/EY: Komission päätös, tehty 19 päivänä maaliskuuta 2007 , ammattipätevyyden tunnustamista käsittelevän koordinoijaryhmän perustamisesta

text:
               20.3.2007

               FI

               Euroopan unionin virallinen lehti

               L 79/38

      KOMISSION PÄÄTÖS,
   tehty 19 päivänä maaliskuuta 2007,
   ammattipätevyyden tunnustamista käsittelevän koordinoijaryhmän perustamisesta
   (2007/172/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:

               (1)

               Perustamissopimuksen 3 artiklan 1 kohdan c alakohdassa Euroopan yhteisölle ja jäsenvaltioille annetaan tehtäväksi poistaa henkilöiden ja palvelujen vapaata liikkuvuutta rajoittavat esteet. Jäsenvaltioiden kansalaisten kannalta tämä tarkoittaa erityisesti mahdollisuutta harjoittaa ammattia itsenäisenä ammatinharjoittajana tai palkattuna työntekijänä muussa jäsenvaltiossa kuin siinä, jossa he ovat hankkineet ammattipätevyytensä. Lisäksi perustamissopimuksen 47 artiklalla pyritään varmistamaan täysin pätevien ammattilaisten vapaa liikkuvuus säänneltyjen ammattien alalla.

               (2)

               Ammattipätevyyden tunnustamisesta 7 päivänä syyskuuta 2005 annetun Euroopan parlamentin ja neuvoston direktiivin 2005/36/EY (1) tarkoituksena on varmistaa täysin pätevien ammattilaisten vapaa liikkuvuus aloilla, joilla jäsenvaltioissa säännellään ammattiin pääsyä pätevyyden osalta. Direktiivillä konsolidoidaan 15 voimassa olevaa direktiiviä ja pyritään yksinkertaistamaan voimassa olevia tunnustamisjärjestelmiä sekä edistämään tilapäistä palvelujen tarjontaa. Direktiivin täytäntöönpanemiseksi ja sellaisten sisämarkkinoiden kehittämiseksi, joilla ammatteja säännellään pätevyyden osalta, komission voi olla tarpeen käyttää apunaan neuvoa-antavan elimen asiantuntemusta.

               (3)

               Siksi olisi aiheellista perustaa ammattipätevyyden tunnustamista käsittelevä asiantuntijaryhmä ja määritellä sen tehtävät ja kokoonpano.

               (4)

               Asiantuntijaryhmän olisi autettava kehittämään sisämarkkinoita säänneltyjen ammattien alalla.

               (5)

               Ammattipätevyyden tunnustamista käsittelevän koordinoijaryhmän olisi koostuttava kansallisista koordinoijista, jotka jäsenvaltiot ovat nimenneet direktiivin 2005/36/EY mukaisesti. Direktiivin mukaan koordinoijien tehtävänä on edistää direktiivin yhdenmukaista soveltamista ja kerätä kaikki direktiivin soveltamisen kannalta tärkeät tiedot.

               (6)

               Olisi annettava säännöt siitä, miten ryhmän jäsenet julkistavat tietoja, rajoittamatta kuitenkaan komission päätöksen 2001/844/EY, EHTY, Euratom (2) liitteessä esitettyjen komission turvallisuussääntöjen soveltamista.

               (7)

               Ryhmän jäseniin liittyvien henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (3) säännöksiä,

         ON PÄÄTTÄNYT SEURAAVAA:
   1 artikla
   Ammattipätevyyden tunnustamista käsittelevä koordinoijaryhmä
   Perustetaan ammattipätevyyden tunnustamista käsittelevä koordinoijaryhmä, jäljempänä ’ryhmä’, päivänä, jona tämä päätös julkaistaan Euroopan unionin virallisessa lehdessä.
   2 artikla
   Tehtävät
   Ryhmän tehtävät ovat seuraavat:

               a)

               käynnistää yhteistyö jäsenvaltioiden viranomaisten ja komission välillä ammattipätevyyden tunnustamiseen liittyvissä kysymyksissä;

               b)

               seurata niiden toimintalinjojen kehittymistä, joilla on vaikutuksia säänneltyihin ammatteihin;

               c)

               helpottaa direktiivin 2005/36/EY täytäntöönpanoa, erityisesti laatimalla asiaa koskevia asiakirjoja, kuten tulkintaohjeita;

               d)

               edistää kokemusten ja hyvien toimintatapojen vaihtoa edellä mainituissa alakohdissa tarkoitetuilla aloilla.

         3 artikla
   Kuuleminen
   Komissio voi kuulla ryhmää kaikista direktiivin 2005/36/EY täytäntöönpanoon liittyvistä kysymyksistä sekä yleisesti sisämarkkinoiden kehittymiseen liittyvistä kysymyksistä, kun kyse on ammattipätevyyden tunnustamisesta pätevyyden osalta.
   4 artikla
   Kokoonpano – Nimeäminen
   1.   Ryhmän jäsenet ovat koordinoijia, jotka jäsenvaltiot ovat nimenneet direktiivin 2005/36/EY 56 artiklan 4 kohdan mukaisesti.
   Jäsenvaltiot nimeävät ryhmään jäseniään vastaavan määrän varajäseniä. Varajäsenet korvaavat poissa olevat jäsenet automaattisesti.
   2.   Ryhmän jäsenet ja varajäsenet toimivat tehtävässään, kunnes heidän tilalleen valitaan uudet henkilöt.
   3.   Jäsenten nimet kerätään, käsitellään ja julkaistaan asetuksen (EY) N:o 45/2001 säännösten mukaisesti.
   5 artikla
   Toiminta
   1.   Ryhmän puheenjohtajana toimii komissio.
   2.   Ryhmä voi komission suostumuksella perustaa alaryhmiä tutkimaan erityiskysymyksiä ryhmän vahvistaman tehtävänmäärityksen mukaisesti. Alaryhmät hajotetaan heti, kun ne ovat täyttäneet toimeksiantonsa.
   3.   Komission edustaja voi pyytää käsiteltävän asian erityisasiantuntijoita tai asiaa hyvin tuntevia tarkkailijoita osallistumaan ryhmän tai jonkin alaryhmän työhön, jos se on komission mielestä tarpeellista tai hyödyllistä.
   Erityisesti Euroopan talousalueen jäsenvaltioista ja Sveitsistä voidaan kutsua edustajia tarkkailijoiksi.
   4.   Ryhmän tai sen alaryhmän toimintaan osallistumisen yhteydessä saatuja tietoja ei saa paljastaa, jos komissio katsoo niiden liittyvän luottamuksellisiin asioihin.
   5.   Ryhmä ja sen alaryhmät kokoontuvat yleensä komission tiloissa komission vahvistamien menettelyjen ja aikataulun mukaisesti. Komission yksiköt huolehtivat sihteeripalveluista.
   Komission virkamiehet, joita asia koskee, voivat olla läsnä ryhmän ja sen alaryhmien kokouksissa.
   6.   Ryhmä vahvistaa työjärjestyksensä komission laatiman työjärjestysmallin pohjalta.
   7.   Komissio voi julkaista Internetissä ryhmän tiivistelmiä, päätelmiä, päätelmien osia tai valmisteluasiakirjoja asianomaisen asiakirjan alkukielellä.
   6 artikla
   Kulujen korvaaminen
   Komissio korvaa jäsenvaltiota kohden yhden jäsenen tai varajäsenen ryhmän toimintaan liittyvät matkakulut ulkopuolisille asiantuntijoille maksettavia korvauksia koskevien komission sääntöjen mukaisesti.
   Jäsenet/varajäsenet, asiantuntijat ja tarkkailijat eivät saa palkkiota tehtäviensä hoidosta.
   Kokouskulut korvataan komission vastuuyksikön ryhmälle varaaman vuositalousarvion rajoissa.

      Tehty Brysselissä 19 päivänä maaliskuuta 2007.

            Komission puolesta

         Charlie McCREEVY

            Komission jäsen

      (1)  EUVL L 255, 30.9.2005, s. 22. Direktiivi sellaisena kuin se on muutettuna neuvoston direktiivillä 2006/100/EY (EUVL L 363, 20.12.2006, s. 141).

      (2)  EYVL L 317, 3.12.2001, s. 1. Päätös sellaisena kuin se on viimeksi muutettuna päätöksellä 2006/548/EY, Euratom (EUVL L 215, 5.8.2006, s. 38).

      (3)  EYVL L 8, 12.1.2001, s. 1.


title: Neuvoston päätös (EU) 2017/1190, annettu 12 päivänä kesäkuuta 2017, Euroopan unionin ja sen jäsenvaltioiden sekä Sveitsin valaliiton välisellä eurooppalaisia satelliittinavigointiohjelmia koskevalla yhteistyösopimuksella perustetussa Euroopan unionin ja Sveitsin GNSS-komiteassa unionin puolesta otettavasta kannasta sen työjärjestyksen hyväksymiseen

text:
               5.7.2017

               FI

               Euroopan unionin virallinen lehti

               L 172/1

         NEUVOSTON PÄÄTÖS (EU) 2017/1190,
   annettu 12 päivänä kesäkuuta 2017,
   Euroopan unionin ja sen jäsenvaltioiden sekä Sveitsin valaliiton välisellä eurooppalaisia satelliittinavigointiohjelmia koskevalla yhteistyösopimuksella perustetussa Euroopan unionin ja Sveitsin GNSS-komiteassa unionin puolesta otettavasta kannasta sen työjärjestyksen hyväksymiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 172 artiklan ensimmäisen kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan unionin ja sen jäsenvaltioiden sekä Sveitsin valaliiton välistä eurooppalaisia satelliittinavigointiohjelmia koskevaa yhteistyösopimusta (1), jäljempänä ’sopimus’, on sovellettu väliaikaisesti 1 päivästä tammikuuta 2014 unionin toimivaltaan kuuluvien osien osalta.

               (2)

               Sopimuksen 20 artiklalla perustetaan Euroopan unionin ja Sveitsin GNSS-komitea, jäljempänä ’sekakomitea’, ja siinä määrätään, että sekakomitea vahvistaa työjärjestyksensä.

               (3)

               Sen vuoksi on aiheellista määrittää kanta, joka otetaan unionin puolesta sekakomitean työjärjestyksen hyväksymiseen,

         ON HYVÄKSYNYT TÄMÄN PÄÄTÖKSEN:
   1 artikla
   1.   Euroopan unionin ja sen jäsenvaltioiden sekä Sveitsin valaliiton välisellä eurooppalaisia satelliittinavigointiohjelmia koskevalla yhteistyösopimuksella perustetussa Euroopan unionin ja Sveitsin GNSS-komiteassa, jäljempänä ’sekakomitea’, unionin puolesta otettava kanta sekakomitean työjärjestyksen hyväksymiseen perustuu tähän päätökseen liitettyyn sekakomitean päätösluonnokseen.
   2.   Unionin edustajat sekakomiteassa voivat sopia vähäisistä muutoksista päätösluonnokseen ilman uutta neuvoston päätöstä.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 12 päivänä kesäkuuta 2017.

            Neuvoston puolesta

            Puheenjohtaja

         C. CAMILLERI

      (1)  EUVL L 15, 20.1.2014, s. 3.

      LUONNOS
      EUROOPAN UNIONIN JA SVEITSIN GNSS-KOMITEAN PÄÄTÖS N:o 1/2017,
      annettu … päivänä …kuuta …,
      työjärjestyksensä hyväksymisestä
      EUROOPAN UNIONIN JA SVEITSIN GNSS-KOMITEA, joka
      ottaa huomioon Euroopan unionin ja sen jäsenvaltioiden sekä Sveitsin valaliiton välisen eurooppalaisia satelliittinavigointiohjelmia koskevan yhteistyösopimuksen ja erityisesti sen 20 artiklan,
      sekä katsoo seuraavaa:

                  (1)

                  Euroopan unionin ja sen jäsenvaltioiden sekä Sveitsin valaliiton välistä eurooppalaisia satelliittinavigointiohjelmia koskevaa yhteistyösopimusta (1), jäljempänä ’sopimus’, on sovellettu väliaikaisesti Sveitsin valaliiton, jäljempänä ’Sveitsi’, ja unionin välillä 1 päivästä tammikuuta 2014 unionin toimivaltaan kuuluvien osien osalta.

                  (2)

                  Sopimuksen 20 artiklan 2 kohdan mukaisesti Euroopan unionin ja Sveitsin GNSS-komitea, jäljempänä ’sekakomitea’, vahvistaa työjärjestyksensä.

                  (3)

                  Sopimuksen 20 artiklan 4 kohdan mukaan sekakomitea voi päättää perustaa työ- tai asiantuntijaryhmiä avustamaan sitä tehtäviensä suorittamisessa.

                  (4)

                  Sopimuksen 27 artiklan 2 kohdan mukaisesti sekakomitea muodostuu sopimuksen väliaikaisen soveltamisen aikana Sveitsin ja unionin edustajista,

            ON HYVÄKSYNYT TÄMÄN PÄÄTÖKSEN:
      Ainoa artikla
      Hyväksytään tämän päätöksen liitteenä oleva sekakomitean työjärjestys.

         Tehty englanninkielisenä Brysselissä […] ja Bernissä […].

               Sekakomitean puolesta

               Puheenjohtaja

               Sihteeri Euroopan unionin puolesta

               Sihteeri Sveitsin puolesta

         (1)  EUVL L 15, 20.1.2014, s. 3.

         LIITE

            EUROOPAN UNIONIN JA SVEITSIN GNSS-KOMITEAN (’SEKAKOMITEAN’) TYÖJÄRJESTYS

         1 artikla
         Sekakomitean kokoonpano
         1.   Sekakomitea muodostuu Euroopan komission, jäljempänä ’komissio’, ja Euroopan unionin jäsenvaltioiden hallitusten edustajista sekä Sveitsin valaliiton, jäljempänä ”Sveitsi”, liittohallituksen edustajista. Näihin kahteen puoleen viitataan jäljempänä erikseen termillä ’osapuoli’ tai yhdessä termillä ’osapuolet’.
         2.   Osapuolten edustajien mukana voi olla muita osapuolten puolesta toimivia virkamiehiä.
         3.   Sopimuksen väliaikaisen soveltamisen aikana sekakomitea muodostuu Sveitsin ja Euroopan unionin edustajista.
         2 artikla
         Puheenjohtajuus
         1.   Osapuolilla on sekakomitean puheenjohtajuus vuorotellen 12 kuukauden ajan.
         Sopimuksen voimaantulon kalenterivuonna puheenjohtajuus on Sveitsillä.
         2.   Osapuoli, jolla on puheenjohtajuus, nimittää sekakomitean puheenjohtajan ja varapuheenjohtajan.
         3.   Puheenjohtaja johtaa sekakomitean työskentelyä.
         4.   Sopimuksen väliaikaisen soveltamisen aikana tämän artiklan määräyksiä sovelletaan soveltuvin osin.
         3 artikla
         Tarkkailijat
         Sekakomitea voi osapuolten yhteisestä sopimuksesta kutsua asiantuntijoita tai muiden elinten edustajia osallistumaan sekakomitean kokouksiin tarkkailijoina antamaan tietoja erityisistä aiheista. Sekakomitea sopii ehdoista ja edellytyksistä, joiden mukaisesti tällaiset tarkkailijat voivat osallistua kokouksiin.
         4 artikla
         Sihteeristö
         1.   Yksi Euroopan komission virkamies ja yksi Sveitsin valtion virkamies toimivat yhdessä sekakomitean sihteereinä.
         2.   Sekakomitean sihteerit vastaavat osapuolten välisestä viestinnästä, asiakirjojen toimittaminen mukaan luettuna.
         3.   Sihteeristön tehtävät ovat sen osapuolen vastuulla, jolla on puheenjohtajuus.
         5 artikla
         Sekakomitean kokoukset
         1.   Sekakomitea kokoontuu tarvittaessa, periaatteessa kerran vuodessa.
         Puheenjohtaja kutsuu osapuolia kuultuaan sekakomitean kokouksen koolle yhteisesti sovittuna aikana ja yhteisesti sovittuun paikkaan. Kokoukset voidaan järjestää myös puhelin- ja videokokouksina, jos osapuolet niin sopivat.
         Puheenjohtaja kutsuu koolle sekakomitean erityisistunnon joko Euroopan unionin tai Sveitsin pyynnöstä.
         Sekakomitea kokoontuu 15 kalenteripäivän kuluessa sopimuksen 22 artiklan 2 kohdan nojalla esitetystä pyynnöstä.
         2.   Sekakomitea kokoontuu Brysselissä tai Sveitsissä sen mukaan, kumpi osapuoli toimii puheenjohtajana, elleivät osapuolet sovi toisin.
         3.   Puheenjohtaja lähettää kokouskutsun, esityslistaluonnoksen ja kokousasiakirjat osapuolten edustajille vähintään 21 kalenteripäivää ennen kokousta. Sopimuksen 22 artiklan 2 kohdan mukaisesti koolle kutsutun kokouksen asiakirjat on lähetettävä vähintään seitsemän kalenteripäivää ennen kokousta.
         4.   Puheenjohtaja voi osapuolten suostumuksella lyhentää 3 kohdassa esitettyjä määräaikoja jonkin erityistapauksen asettamien vaatimusten huomioon ottamiseksi.
         5.   Puheenjohtajalle on ilmoitettava kunkin osapuolen valtuuskunnan kokoonpanosta vähintään seitsemän kalenteripäivää ennen kutakin kokousta.
         6.   Sekakomitean kokoukset eivät ole julkisia, elleivät osapuolet päätä toisin.
         6 artikla
         Esityslista
         1.   Puheenjohtaja laatii sihteerien avustuksella alustavan esityslistan kutakin kokousta varten.
         2.   Kukin osapuoli voi pyytää asiakohtien lisäämistä esityslistaan. Tällainen pyyntö on perusteltava ja toimitettava kirjallisena puheenjohtajalle vähintään seitsemän kalenteripäivää ennen kokousta.
         3.   Sekakomitea hyväksyy esityslistan kokouksen alussa.
         7 artikla
         Sekakomitean työryhmät
         1.   Sopimuksen 20 artiklan 4 kohdan mukaisesti perustettavien työ- tai asiantuntijaryhmien kokoonpanosta ja toiminnasta sovitaan sekakomitean vahvistaman toimeksiannon perusteella.
         2.   Työ- tai asiantuntijaryhmät soveltavat tätä työjärjestystä soveltuvin osin.
         3.   Työ- tai asiantuntijaryhmät työskentelevät sekakomitean alaisuudessa, ja niiden on raportoitava sekakomitealle aina kokoustensa jälkeen. Nämä ryhmät eivät voi tehdä päätöksiä, mutta ne voivat antaa sekakomitealle suosituksia.
         4.   Sekakomitea voi tehdä tämän työjärjestyksen 8 artiklan mukaisesti päätöksen työ- tai asiantuntijaryhmän toimeksiannon muuttamisesta tai päättämisestä.
         8 artikla
         Päätökset ja suositukset
         1.   Sekakomitea tekee päätöksiä ja antaa suosituksia osapuolten yhteisellä suostumuksella sopimuksen mukaisesti. Niiden nimenä on joko ”päätös” tai ”suositus”, jonka jäljessä on järjestysluku, hyväksymispäivä ja maininta niiden kohteesta.
         2.   Sekakomitean päätökset ja suositukset allekirjoittavat puheenjohtaja ja sihteerit, ja ne jaetaan osapuolille.
         3.   Kumpikin osapuoli voi päättää julkaista sekakomitean päätöksen tai suosituksen omassa virallisessa lehdessään. Osapuolet ilmoittavat toisilleen aikeestaan julkaista päätös tai suositus.
         4.   Sekakomitea voi hyväksyä päätöksensä tai suosituksensa kirjallisella menettelyllä, jos osapuolet niin sopivat. Kirjallinen menettely tarkoittaa osapuolten suostumuksella toimivien sihteerien välistä noottien vaihtoa. Tätä varten ehdotusteksti jaetaan osapuolille tämän työjärjestyksen 5 artiklan mukaisesti ja määräaika, jonka kuluessa mahdolliset varaumat tai muutosehdotukset on esitettävä, on vähintään 21 kalenteripäivää. Puheenjohtaja voi osapuolia kuultuaan lyhentää tätä määräaikaa erityisolosuhteiden huomioon ottamiseksi. Kun tekstistä on päästy sopimukseen, puheenjohtaja ja sihteerit allekirjoittavat päätöksen tai suosituksen.
         5.   Sekakomitean päätökset, joilla muutetaan sopimuksen liitettä I, hyväksytään sopimuksen todistusvoimaisilla kielillä.
         9 artikla
         Pöytäkirja
         1.   Sihteeristö laatii jokaisesta kokouksesta pöytäkirjaluonnoksen. Luonnoksessa mainitaan tehdyt päätökset ja annetut suositukset. Pöytäkirjaluonnos annetaan sekakomitean hyväksyttäväksi. Kun sekakomitea on hyväksynyt pöytäkirjan, puheenjohtaja ja sihteerit allekirjoittavat sen.
         2.   Pöytäkirjaluonnos on laadittava 21 kalenteripäivän kuluessa kokouksesta ja toimitettava sekakomitean hyväksyttäväksi joko kirjallisella menettelyllä tai sekakomitean seuraavassa kokouksessa.
         10 artikla
         Luottamuksellisuus
         Kun osapuoli toimittaa sekakomitealle luottamuksellisiksi määriteltyjä tietoja, muiden osapuolten on käsiteltävä kyseisiä tietoja luottamuksellisina.
         11 artikla
         Kulut
         1.   Kumpikin osapuoli vastaa itse kuluista, joita sille aiheutuu sekakomitean ja työ- tai asiantuntijaryhmien kokouksiin osallistumisesta.
         2.   Sekakomitea tekee päätökset asiantuntijoiden virkamatkoihin liittyvien kulujen jakamisesta.
         3.   Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista.
         12 artikla
         Kirjeenvaihto
         Kaikki sekakomitean puheenjohtajalle osoitettu kirjeenvaihto ja puheenjohtajalta lähtevä kirjeenvaihto lähetetään sekakomitean sihteeristölle.
         13 artikla
         Muuttaminen
         Tätä työjärjestystä voidaan muuttaa sekakomitean päätöksellä 8 artiklan mukaisesti.


title: 2008/270/EY,Euratom: Neuvoston ja komission päätös, tehty 25 päivänä helmikuuta 2008 , Euroopan yhteisön ja Euroopan atomienergiayhteisön sekä Sveitsin valaliiton välisen tiede- ja teknologiayhteistyötä koskevan sopimuksen tekemisestä Euroopan yhteisön ja Euroopan atomienergiayhteisön puolesta

text:
               28.3.2008

               FI

               Euroopan unionin virallinen lehti

               L 86/25

      NEUVOSTON JA KOMISSION PÄÄTÖS,
   tehty 25 päivänä helmikuuta 2008,
   Euroopan yhteisön ja Euroopan atomienergiayhteisön sekä Sveitsin valaliiton välisen tiede- ja teknologiayhteistyötä koskevan sopimuksen tekemisestä Euroopan yhteisön ja Euroopan atomienergiayhteisön puolesta
   (2008/270/EY, Euratom)
   EUROOPAN UNIONIN NEUVOSTO JA EUROOPAN YHTEISÖJEN KOMISSIO, jotka
   ottavat huomioon Euroopan yhteisön perustamissopimuksen ja erityisesti sen 170 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan kanssa,
   ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottavat huomioon komission ehdotuksen,
   ottavat huomioon Euroopan parlamentin lausunnon (1),
   sekä katsovat seuraavaa:

               (1)

               Komissio on neuvotellut yhteisöjen puolesta Euroopan yhteisön ja Euroopan atomienergiayhteisön sekä Sveitsin valaliiton välisen sopimuksen tiede- ja teknologiayhteistyöstä, jäljempänä ’sopimus’, jossa määrätään myös sopimuksen väliaikaisesta soveltamisesta.

               (2)

               Osapuolten edustajat allekirjoittivat sopimuksen Luxemburgissa 25 päivänä kesäkuuta 2007 sillä varauksella, että se tehdään myöhemmin.

               (3)

               Sopimus olisi hyväksyttävä,

         OVAT PÄÄTTÄNEET SEURAAVAA:
   1 artikla
   Hyväksytään Euroopan yhteisön ja Euroopan atomienergiayhteisön puolesta Euroopan yhteisön ja Euroopan atomienergiayhteisön sekä Sveitsin valaliiton välinen sopimus tiede- ja teknologiayhteistyöstä (2).
   2 artikla
   Neuvoston puheenjohtaja tekee sopimuksen 14 artiklassa tarkoitetun ilmoituksen Euroopan yhteisön puolesta ja komission puheenjohtaja Euroopan atomienergiayhteisön puolesta.
   3 artikla
   1.   Tämä sopimus liittyy niihin seitsemään sopimukseen, jotka allekirjoitettiin Sveitsin kanssa 21 päivänä kesäkuuta 1999 ja jotka tehtiin seitsemän sopimuksen tekemisestä Sveitsin valaliiton kanssa 4 päivänä huhtikuuta 2002 tehdyn neuvoston ja, tiede- ja teknologiayhteistyötä koskevan sopimuksen osalta, komission päätöksellä 2002/309/EY, Euratom (3).
   2.   Sitä ei uusita, jos jonkin 1 kohdassa tarkoitetun sopimuksen voimassaolo päättyy.

      Tehty Brysselissä 25 päivänä helmikuuta 2008.

            Neuvoston puolesta

            Puheenjohtaja

         A. VIZJAK

            Komission puolesta

            Puheenjohtaja

         José Manuel BARROSO

      (1)  Lausunto annettu 23. lokakuuta 2007 (ei vielä julkaistu virallisessa lehdessä).

      (2)  EUVL L 189, 20.7.2007, s. 26.

      (3)  EUVL L 114, 30.4.2002, s. 1.


title: Neuvoston päätös 2008/617/YOS, tehty 23 päivänä kesäkuuta 2008 , yhteistyön parantamisesta kriisitilanteissa Euroopan unionin jäsenvaltioiden erityistoimintayksiköiden välillä

text:
               6.8.2008

               FI

               Euroopan unionin virallinen lehti

               L 210/73

      NEUVOSTON PÄÄTÖS 2008/617/YOS,
   tehty 23 päivänä kesäkuuta 2008,
   yhteistyön parantamisesta kriisitilanteissa Euroopan unionin jäsenvaltioiden erityistoimintayksiköiden välillä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 30 artiklan, 32 artiklan ja 34 artiklan 2 kohdan c alakohdan,
   ottaa huomioon Itävallan tasavallan aloitteen (1),
   ottaa huomioon Euroopan parlamentin lausunnon (2),
   sekä katsoo seuraavaa:

               (1)

               Perustamissopimuksen 29 artiklan mukaan unionin tavoitteena on antaa kansalaisille korkeatasoinen suoja vapauteen, turvallisuuteen ja oikeuteen perustuvalla alueella kehittämällä jäsenvaltioiden yhteistä toimintaa poliisiyhteistyössä ja oikeudellisessa yhteistyössä rikosasioissa.

               (2)

               Euroopan unionin jäsenvaltioiden valtion- tai hallitusten päämiehet ilmoittivat 25 päivänä maaliskuuta 2004 antamassaan julkilausumassa yhteisvastuusta terrorismin torjunnassa, että heidän vakaana aikomuksenaan on ottaa käyttöön kaikki käytettävissään olevat keinot antaakseen terrorihyökkäyksen tapahtuessa apua jäsenvaltiolle tai liittyvälle valtiolle tämän alueella kyseisen valtion poliittisten viranomaisten pyynnöstä.

               (3)

               Syyskuun 11 päivänä 2001 tapahtuneiden terrori-iskujen jälkeen jäsenvaltioiden kaikkien lainvalvontaviranomaisten erityistoimintayksiköt ovat jo aloittaneet yhteistyötoimet poliisipäälliköiden toimintaryhmän alaisuudessa. Tätä verkostoa kutsutaan nimellä ”Atlas”, ja sen puitteissa on vuodesta 2001 alkaen toteutettu erilaisia seminaareja, selvityksiä, aineiston vaihtoa ja yhteisiä harjoituksia.

               (4)

               Yksittäisellä jäsenvaltiolla ei ole käytettävissään kaikkia keinoja, voimavaroja ja asiantuntemusta, joiden avulla voidaan tehokkaasti puuttua kaikkiin mahdollisiin erityistoimintaa edellyttäviin erityisiin tai laajoihin kriisitilanteisiin. Sen vuoksi on ratkaisevan tärkeää, että jokaisella jäsenvaltiolla on mahdollisuus pyytää apua toiselta jäsenvaltiolta.

               (5)

               Rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi 23 päivänä kesäkuuta 2008 tehdyllä neuvoston päätöksellä 2008/615/YOS (3), jäljempänä ’Prümin sopimusta koskeva päätös’, ja erityisesti sen 18 artiklalla säädetään jäsenvaltioiden välisen poliisialan avun muodoista joukkotapahtumien ja vastaavien suurtapahtumien, katastrofien sekä vakavien onnettomuuksien yhteydessä. Tämä päätös ei kata Prümin sopimusta koskevan päätöksen 18 artiklassa tarkoitettuja joukkotapahtumia, katastrofeja tai vakavia onnettomuuksia, vaan se täydentää niitä Prümin sopimusta koskevan päätöksen säännöksiä, jotka koskevat erityistoimintayksiköiden antamaa jäsenvaltioiden välistä poliisiapua muissa tilanteissa, toisin sanoen ihmisen aiheuttamissa kriisitilanteissa, joista aiheutuu vakava ja välitön fyysinen uhka henkilöille, omaisuudelle, infrastruktuurille tai instituutioille, erityisesti panttivangiksi ottamisen, kaappauksen tai niihin verrattavan tapahtuman yhteydessä.

               (6)

               Tämän säädöskehyksen ja toimivaltaisia viranomaisia koskevan luettelon käytettävissä olo mahdollistaa sen, että jäsenvaltiot voivat toimia tällaisessa kriisitilanteessa nopeasti ja säästää aikaa. Lisäksi erityistoimintayksikköjen on tärkeää tavata säännöllisesti ja järjestää yhteisiä koulutustilaisuuksia hyötyäkseen toistensa kokemuksista, jäsenvaltioiden kriisitilanteiden ehkäisykyvyn ja niihin vastaamisen tehostamiseksi, erityisesti terroritekojen osalta,

         ON PÄÄTTÄNYT SEURAAVAA:
   1 artikla
   Kohde
   Tässä päätöksessä vahvistetaan yleiset säännöt ja ehdot, joiden mukaisesti yhden jäsenvaltion erityistoimintayksiköt voivat antaa apua ja/tai toimia toisen jäsenvaltion, jäljempänä ’pyynnön esittävä jäsenvaltio’, alueella tapauksissa, joissa jälkimmäinen jäsenvaltio on esittänyt niille tätä koskevan pyynnön ja ne ovat suostuneet pyyntöön kriisitilanteen hoitamiseksi. Tätä päätöstä täydentävistä käytännön yksityiskohdista ja täytäntöönpanojärjestelyistä sovitaan suoraan pyynnön esittävän jäsenvaltion ja pyynnön vastaanottavan jäsenvaltion välillä.
   2 artikla
   Määritelmät
   Tässä päätöksessä tarkoitetaan

               a)

               ’erityistoimintayksiköllä’ jäsenvaltion lainvalvontayksikköä, joka on erikoistunut kriisitilanteiden hallintaan;

               b)

               ’kriisitilanteella’ tilannetta, jossa jäsenvaltion toimivaltaisilla viranomaisilla on perusteltua syytä uskoa, että kyseessä on rikos, josta aiheutuu vakava ja välitön fyysinen uhka kyseisessä jäsenvaltiossa oleville henkilöille, omaisuudelle, infrastruktuurille tai instituutioille, erityisesti terrorismin torjumisesta 13 päivänä kesäkuuta 2002 tehdyn neuvoston puitepäätöksen 2002/475/YOS (4) 1 artiklan 1 kohdassa tarkoitetuissa tilanteissa;

               c)

               ’toimivaltaisilla viranomaisilla’ kansallisia viranomaisia, jotka voivat esittää erityistoimintayksikköjen käyttöä koskevia pyyntöjä ja myöntää sitä koskevia lupia.

         3 artikla
   Avun antaminen toiselle jäsenvaltiolle
   1.   Jäsenvaltio voi pyytää toisen jäsenvaltion erityistoimintayksikön apua kriisitilanteen hoitamiseksi toimivaltaisten viranomaisten kautta esitetyllä pyynnöllä, josta ilmenee pyydetyn avun luonne sekä sen operatiivinen tarpeellisuus. Pyynnön vastaanottavan jäsenvaltion toimivaltainen viranomainen voi hyväksyä tai hylätä pyynnön tai ehdottaa erityyppisen avun antamista.
   2.   Apu voi asianomaisten jäsenvaltioiden sopimuksen mukaisesti koostua tarvikkeiden ja/tai asiantuntemuksen toimittamisesta pyynnön esittävään jäsenvaltioon ja/tai operaatioiden toteuttamisesta – tarvittaessa aseellisten operaatioiden muodossa – kyseisen jäsenvaltion alueella.
   3.   Kun kyse on operaatioiden toteuttamisesta pyynnön esittävän jäsenvaltion alueella, apua antavan erityistoimintayksikön virkamiehet oikeutetaan toimimaan tukitehtävissä pyynnön esittävän jäsenvaltion alueella ja toteuttamaan kaikkia tarpeellisia toimia pyydetyn avun antamiseksi edellyttäen, että he

               a)

               toimivat pyynnön esittävän jäsenvaltion vastuulla, määräysvallassa ja johdolla sekä pyynnön esittävän jäsenvaltion lainsäädännön mukaisesti; sekä

               b)

               toimivat oman kansallisen lainsäädäntönsä mukaisten toimivaltuuksien rajoissa.

         4 artikla
   Siviili- ja rikosoikeudellinen vastuu
   Jos jäsenvaltion virkamiehet toimivat toisen jäsenvaltion alueella ja/tai tarvikkeita käytetään tämän päätöksen mukaisesti, sovelletaan Prümin sopimusta koskevan päätöksen 21 artiklan 4 ja 5 kohdan sekä 22 artiklan mukaisia siviili- ja rikosoikeudellista vastuuta koskevia säännöksiä.
   5 artikla
   Kokoukset ja yhteinen koulutus
   Osallistuvat jäsenvaltiot varmistavat, että niiden erityistoimintayksiköt pitävät kokouksia ja järjestävät yhteisiä koulutustilaisuuksia ja harjoituksia aina kun se on tarpeen kriisitilanteiden hoitamista koskevien kokemusten, asiantuntemuksen ja yleisten, käytännön ja teknisten tietojen vaihtamiseksi. Näitä kokouksia, koulutustilaisuuksia ja harjoituksia voidaan rahoittaa unionin rahoitusohjelmien tarjoamien mahdollisuuksien mukaisilla Euroopan unionin talousarviosta myönnettävillä määrärahoilla. Tämän osalta unionin puheenjohtajana toimivan jäsenvaltion on pyrittävä varmistamaan, että kokouksia, koulutustilaisuuksia ja harjoituksia järjestetään.
   6 artikla
   Kustannukset
   Pyynnön esittävä jäsenvaltio vastaa toimintamenoista, joita pyynnön vastaanottavan jäsenvaltion erityistoimintayksiköille aiheutuu 3 artiklan soveltamisesta, myös matka- ja majoituskuluista, jollei asianomaisten jäsenvaltioiden välillä toisin sovita.
   7 artikla
   Suhde muihin asiakirjoihin
   1.   Rajoittamatta jäsenvaltioiden perustamissopimuksen VI osaston nojalla hyväksymien muiden säädösten, erityisesti Prümin sopimusta koskevan päätöksen, mukaisia sitoumuksia jäsenvaltiot voivat

               a)

               jatkaa 23 päivänä kesäkuuta 2008 voimassa olevien kahden- tai monenvälisten sopimusten tai järjestelyjen soveltamista siltä osin kuin tällaiset sopimukset tai järjestelyt eivät ole yhteensopimattomia tämän päätöksen tavoitteiden kanssa; ja

               b)

               tehdä tai saattaa voimaan 23 päivän joulukuuta 2008 jälkeen rajatylittävää yhteistyötä koskevia kahden- tai monenvälisiä sopimuksia tai järjestelyjä siltä osin kuin tällaisten sopimusten tai järjestelyjen avulla voidaan syventää tai laajentaa tämän päätöksen tavoitteita.

         2.   Edellä 1 kohdassa tarkoitetut sopimukset tai järjestelyt eivät saa vaikuttaa suhteisiin niiden jäsenvaltioiden kanssa, jotka eivät ole niiden osapuolia.
   3.   Jäsenvaltioiden on ilmoitettava neuvostolle ja komissiolle 1 kohdassa tarkoitetuista sopimuksista tai järjestelyistä.
   8 artikla
   Loppusäännökset
   Neuvoston pääsihteeristö laatii luettelon jäsenvaltioiden toimivaltaisista viranomaisista, jotka voivat esittää 3 artiklan mukaisesti avunantoa koskevia pyyntöjä ja myöntää sitä koskevia lupia, ja pitää kyseisen luettelon ajan tasalla.
   Neuvoston pääsihteeristö ilmoittaa ensimmäisessä kohdassa mainituille viranomaisille kaikista tämän artiklan mukaisesti laadittuun luetteloon tehdyistä muutoksista.
   9 artikla
   Voimaantulo
   Tämä päätös tulee voimaan 23 päivänä joulukuuta 2008.

      Tehty Luxemburgissa 23 päivänä kesäkuuta 2008.

            Neuvoston puolesta

            Puheenjohtaja

         I. JARC

      (1)  EUVL C 321, 29.12.2006, s. 45.

      (2)  Lausunto annettu 31. tammikuuta 2008 (ei vielä julkaistu virallisessa lehdessä).

      (3)  Katso tämän virallisen lehden sivu 1.

      (4)  EYVL L 164, 22.6.2002, s. 3.


title: 2011/355/EU: Neuvoston päätös, annettu 9 päivänä kesäkuuta 2011 , sormenjälkitietoja koskevan automaattisen tietojenvaihdon aloittamisesta

text:
               21.6.2011

               FI

               Euroopan unionin virallinen lehti

               L 161/23

         NEUVOSTON PÄÄTÖS,
   annettu 9 päivänä kesäkuuta 2011,
   sormenjälkitietoja koskevan automaattisen tietojenvaihdon aloittamisesta
   (2011/355/EU)
   EUROOPAN UNIONIN NEUVOSTO, joka
   ottaa huomioon rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi 23 päivänä kesäkuuta 2008 tehdyn neuvoston päätöksen 2008/615/YOS (1) ja erityisesti sen 25 artiklan,
   ottaa huomioon rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn päätöksen 2008/615/YOS täytäntöönpanosta 23 päivänä kesäkuuta 2008 tehdyn neuvoston päätöksen 2008/616/YOS (2) ja erityisesti sen 20 artiklan sekä sen liitteessä olevan 4 luvun,
   sekä katsoo seuraavaa:

               (1)

               Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksistä tehdyn pöytäkirjan mukaan ennen Lissabonin sopimuksen voimaantuloa hyväksyttyjen unionin toimielinten, elinten ja laitosten säädösten oikeusvaikutukset säilyvät niin kauan kuin näitä säädöksiä ei kumota, julisteta mitättömiksi tai muuteta perussopimusten nojalla.

               (2)

               Näin ollen päätöksen 2008/615/YOS 25 artiklaa sovelletaan ja neuvoston on päätettävä yksimielisesti, ovatko jäsenvaltiot panneet täytäntöön kyseisen päätöksen 6 luvun säännökset.

               (3)

               Päätöksen 2008/616/YOS 20 artiklassa säädetään, että päätöksen 2008/615/YOS 25 artiklan 2 kohdassa tarkoitetut päätökset tehdään kyselyyn perustuvan arviointiraportin perusteella. Päätöksen 2008/615/YOS 2 luvun mukaisen automaattisen tietojenvaihdon osalta arviointiraportin on perustuttava arviointikäyntiin ja testausajoon.

               (4)

               Päätöksen 2008/616/YOS liitteessä olevan 4 luvun 1.1 kohdan mukaan asiaa käsittelevän neuvoston työryhmän laatima kysely koskee kutakin automaattista tietojenvaihtoa ja jäsenvaltion on vastattava kyselyyn heti, kun se katsoo täyttävänsä edellytykset tietojen jakamiseksi kyseisessä tietoluokassa.

               (5)

               Ranska on vastannut tietosuojaa koskevaan kyselyyn ja sormenjälkitietojen vaihtoa koskevaan kyselyyn.

               (6)

               Ranska on toteuttanut Espanjan, Saksan ja Luxemburgin kanssa onnistuneen testausajon.

               (7)

               Ranskaan on tehty arviointikäynti, ja Espanjan, Saksan ja Luxemburgin arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.

               (8)

               Neuvostolle on esitetty arviointiraportti, jossa on yhteenveto sormenjälkitietojen vaihtoa koskeneiden kyselyn, arviointikäynnin ja testausajon tuloksista,

         ON HYVÄKSYNYT TÄMÄN PÄÄTÖKSEN:
   1 artikla
   Ranska on sormenjälkitietojen automaattisen haun toteuttamiseksi pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja kyseisen päätöksen 9 artiklan mukaisesti tämän päätöksen voimaantulopäivästä alkaen.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 9 päivänä kesäkuuta 2011.

            Neuvoston puolesta

            Puheenjohtaja

         PINTÉR S.

      (1)  EUVL L 210, 6.8.2008, s. 1.

      (2)  EUVL L 210, 6.8.2008, s. 12.


title: 2013/744/EU: Neuvoston päätös, annettu 9 päivänä joulukuuta 2013 , Maailman terveysjärjestön tupakoinnin torjuntaa koskevaan puitesopimukseen liitetyn, tupakkatuotteiden laittoman kaupan estämistä koskevan lisäpöytäkirjan allekirjoittamisesta Euroopan unionin puolesta lisäpöytäkirjan niiden määräysten osalta, jotka koskevat rikosasioissa tehtävään oikeudelliseen yhteistyöhön, rikosten määritelmiin ja poliisiyhteistyöhön liittyviä velvoitteita

text:
               12.12.2013

               FI

               Euroopan unionin virallinen lehti

               L 333/73

         NEUVOSTON PÄÄTÖS,
   annettu 9 päivänä joulukuuta 2013,
   Maailman terveysjärjestön tupakoinnin torjuntaa koskevaan puitesopimukseen liitetyn, tupakkatuotteiden laittoman kaupan estämistä koskevan lisäpöytäkirjan allekirjoittamisesta Euroopan unionin puolesta lisäpöytäkirjan niiden määräysten osalta, jotka koskevat rikosasioissa tehtävään oikeudelliseen yhteistyöhön, rikosten määritelmiin ja poliisiyhteistyöhön liittyviä velvoitteita
   (2013/744/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 82 artiklan 1 kohdan, 83 artiklan ja 87 artiklan 2 kohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 22 päivänä lokakuuta 1999 komission neuvottelemaan Maailman terveysjärjestön (WHO) toiminnan yhteydessä tupakoinnin torjuntaa koskevan puitesopimuksen, jäljempänä ’puitesopimus’, ja siihen liittyvät pöytäkirjat. Neuvosto muutti tätä valtuutusta 21 päivänä huhtikuuta 2001 ja muutti valtuutusta tupakkatuotteiden laittoman kaupan estämistä koskevan lisäpöytäkirjan, jäljempänä ’lisäpöytäkirja’, osalta 20 päivänä joulukuuta 2007. Komissio kävi neuvotteluja neuvoston antamien neuvotteluohjeiden mukaisesti, ja ne saatettiin menestyksellä päätökseen hyväksymällä lisäpöytäkirja puitesopimuksen sopimuspuolten konferenssin viidennessä istunnossa Soulissa, Korean tasavallassa, 12 päivänä marraskuuta 2012.

               (2)

               Puitesopimuksen tekeminen hyväksyttiin yhteisön puolesta neuvoston päätöksellä 2004/513/EY (1), mikä on edellytys sille, että Euroopan unionista voi tulla lisäpöytäkirjan sopimuspuoli.

               (3)

               Lisäpöytäkirja on merkittävä lisäpanos kansainvälisiin toimiin, joilla pyritään torjumaan kaikenlaista tupakkatuotteiden laitonta kauppaa ja jotka ovat keskeinen tekijä tupakanvastaisessa toiminnassa.

               (4)

               Lisäpöytäkirjassa vahvistetaan sopimuspuolia koskevat velvoitteet, jotka koskevat rikosasioissa tehtävää oikeudellista yhteistyötä, rikosten määritelmiä ja poliisiyhteistyötä. Nuo määräykset kuuluvat näin ollen Euroopan unionin toiminnasta tehdyn sopimuksen kolmannen osan V osaston soveltamisalaan.

               (5)

               Koska lisäpöytäkirjan soveltamisalaan kuuluu unionin toimivaltaan kuuluvia asioita, lisäpöytäkirja olisi allekirjoitettava unionin puolesta sillä varauksella, että sen tekeminen saatetaan myöhemmin päätökseen.

               (6)

               Unioni ei lisäpöytäkirjaa allekirjoittaessaan käytä jaettua toimivaltaa, vaan jäsenvaltiot säilyttävät edelleen toimivaltansa niillä lisäpöytäkirjan soveltamisalaan kuuluvilla aloilla, jotka eivät vaikuta yhteisiin sääntöihin tai muuta näiden sääntöjen soveltamisalaa.

               (7)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 1 ja 2 artiklan mukaisesti nämä jäsenvaltiot eivät osallistu tämän päätöksen hyväksymiseen, päätös ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista.

               (8)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan.

               (9)

               Tämän päätöksen kanssa samanaikaisesti hyväksytään erillinen päätös (2) lisäpöytäkirjan allekirjoittamisesta unionin puolesta muiden kuin lisäpöytäkirjan niiden määräysten osalta, jotka koskevat rikosasioissa tehtävään oikeudelliseen yhteistyöhön, rikosten määritelmiin ja poliisiyhteistyöhön liittyviä velvoitteita,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Maailman terveysjärjestön tupakoinnin torjuntaa koskevaan puitesopimukseen liitetty, tupakkatuotteiden laittoman kaupan estämistä koskeva lisäpöytäkirja lisäpöytäkirjan niiden määräysten osalta, jotka koskevat rikosasioissa tehtävään oikeudelliseen yhteistyöhön, rikosten määritelmiin ja poliisiyhteistyöhön liittyviä velvoitteita, sillä varauksella, että mainitun lisäpöytäkirjan tekeminen saatetaan päätökseen (3).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa lisäpöytäkirja unionin puolesta niiden määräysten osalta, jotka koskevat rikosasioissa tehtävään oikeudelliseen yhteistyöhön, rikosten määritelmiin ja poliisiyhteistyöhön liittyviä velvoitteita.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 9 päivänä joulukuuta 2013.

            Neuvoston puolesta

            Puheenjohtaja

         A. PABEDINSKIENĖ

      (1)  Neuvoston päätös 2004/513/EY, tehty 2 päivänä kesäkuuta 2004, Maailman terveysjärjestön (WHO) tupakoinnin torjuntaa koskevan puitesopimuksen tekemisestä (EUVL L 213, 15.6.2004, s. 8).

      (2)  Neuvoston päätös 2013/745/EU, annettu 9 päivänä joulukuuta 2013, Maailman terveysjärjestön tupakoinnin torjuntaa koskevaan puitesopimukseen liitetyn, tupakkatuotteiden laittoman kaupan estämistä koskevan lisäpöytäkirjan allekirjoittamisesta Euroopan unionin puolesta muiden kuin lisäpöytäkirjan niiden määräysten osalta, jotka koskevat rikosasioissa tehtävään oikeudelliseen yhteistyöhön, rikosten määritelmiin ja poliisiyhteistyöhön liittyviä velvoitteita. (Katso tämän virallisen lehden sivu 75)

      (3)  Lisäpöytäkirjan teksti julkaistaan yhdessä sen tekemistä koskevan päätöksen kanssa.


title: Neuvoston päätös (EU) 2015/190, annettu 5 päivänä helmikuuta 2015 , alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi

text:
               7.2.2015

               FI

               Euroopan unionin virallinen lehti

               L 31/25

         NEUVOSTON PÄÄTÖS (EU) 2015/190,
   annettu 5 päivänä helmikuuta 2015,
   alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 300 artiklan 3 kohdan ja 305 artiklan,
   ottaa huomioon alueiden komitean kokoonpanon vahvistamisesta 16 päivänä joulukuuta 2014 annetun neuvoston päätöksen 2014/930/EU (1),
   ottaa huomioon kunkin jäsenvaltion ehdotukset,
   sekä katsoo seuraavaa:

               (1)

               Euroopan unionin toiminnasta tehdyn sopimuksen 300 artiklan 3 kohdassa määrätään, että alueiden komitean jäsenten ja varajäsenten on oltava alueellisten ja paikallisten yhteisöjen edustajia, joilla on joko alueellisen tai paikallisen julkisyhteisön vaaleissa saatu valtuutus tai jotka ovat poliittisesti vastuussa vaaleilla valitulle elimelle.

               (2)

               Euroopan unionin toiminnasta tehdyn sopimuksen 305 artiklassa määrätään, että neuvosto nimeää alueiden komitean jäsenet ja yhtä monta varajäsentä viideksi vuodeksi kerrallaan kunkin jäsenvaltion ehdotusten mukaisesti.

               (3)

               Koska alueiden komitean jäsenten ja varajäsenten toimikausi päättyi 25 päivänä tammikuuta 2015, on ollut välttämätöntä nimetä uusia jäseniä ja varajäseniä.

               (4)

               Neuvosto hyväksyi 26 päivänä tammikuuta 2015 päätöksen (EU) 2015/116 (2), jolla nimettiin Belgian, Bulgarian, Tšekin, Tanskan, Viron, Irlannin, Kreikan, Espanjan, Ranskan, Kroatian, Italian, Kyproksen, Latvian, Liettuan, Luxemburgin, Unkarin, Maltan, Alankomaiden, Itävallan, Portugalin, Romanian, Slovenian, Slovakian, Suomen ja Ruotsin hallitusten ehdottamat komitean jäsenet ja varajäsenet, Saksan hallituksen ehdottamat 23 jäsentä ja 23 varajäsentä sekä Puolan hallituksen ehdottamat 18 jäsentä ja 16 varajäsentä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi. Niitä jäseniä ja varajäseniä, joiden nimeämisiä ei ollut ilmoitettu neuvostolle 22 päivään tammikuuta 2015 mennessä, ei voitu sisällyttää päätökseen (EU) 2015/116.

               (5)

               Neuvostolle on 2 päivänä helmikuuta 2015 toimitettu luettelo Yhdistyneen kuningaskunnan hallituksen ehdottamista jäsenistä ja varajäsenistä sekä 3 päivänä helmikuuta 2015 luettelo, joka käsittää Saksan hallituksen ehdotuksen yhdeksi jäseneksi ja yhdeksi varajäseneksi. Nämä jäsenet ja varajäsenet olisi nimettävä samaksi 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi kuin päätöksellä (EU) 2015/116 nimetyt jäsenet ja varajäsenet. Tätä päätöstä olisi sen vuoksi sovellettava takautuvasti 26 päivästä tammikuuta 2015. Kolmas neuvoston päätös jäljellä olevien alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi hyväksytään myöhemmin,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi:

               —

               jäseniksi henkilöt, jotka on lueteltu jäsenvaltioittain liitteessä I,

               —

               varajäseniksi henkilöt, jotka on lueteltu jäsenvaltioittain liitteessä II.

         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 26 päivästä tammikuuta 2015.

      Tehty Brysselissä 5 päivänä helmikuuta 2015.

            Neuvoston puolesta

            Puheenjohtaja

         E. RINKĒVIČS

      (1)  EUVL L 365, 19.12.2014, s. 143.

      (2)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      LIITE I

         ПРИЛОЖЕНИЕ I — ANEXO I — PŘÍLOHA I — BILAG I — ANHANG I — I LISA — ΠΑΡΑΡΤΗΜΑ Ι — ANNEX I — ANNEXE I — PRILOG I — ALLEGATO I — I PIELIKUMS — I PRIEDAS — I. MELLÉKLET — ANNESS I — BIJLAGE I — ZAŁĄCZNIK I — ANEXO I — ANEXA I — PRÍLOHA I — PRILOGA I — LIITE I — BILAGA I

         Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

      DEUTSCHLAND
      Frau Marion WALSMANN
      Mitglied des Thüringer Landtags
      UNITED KINGDOM

                  Cllr Stephen ALAMBRITIS
                  Leader of London Borough of Merton

                  Mr Michael ANTONIW
                  Assembly Member for Pontypridd

                  Cllr Sir Albert BORE
                  Member of Birmingham City Council

                  Cllr Robert Charles BRIGHT
                  Leader of Newport City Council

                  Cllr Anthony Gerard BUCHANAN
                  Councillor East Renfrewshire Council

                  Cllr Joseph COONEY
                  Leader of Pendle Council

                  Cllr Andrew Varah COOPER
                  Member of Kirklees Council

                  Cllr Trevor CUMMINGS
                  Member of Ards Borough Council

                  Jeremy Roger EVANS
                  Assembly Member Greater London Authority

                  Ms Megan FEARON
                  Member of the Northern Ireland Assembly

                  Ms Patricia Josephine FERGUSON
                  Constituency member for Glasgow Maryhill & Springburn

                  Cllr Robert Ian Neilson GORDON
                  Member of Hertfordshire Council

                  Cllr Judith HUGHES
                  Member of Kirklees Council

                  Cllr Gordon Charles KEYMER
                  Leader of Tandridge District Council

                  Cllr Margaret Ann LISHMAN
                  Member of Burnley Council

                  Cllr Cormack MCCHORD
                  Councillor for Stirling

                  Mr William Stewart MAXWELL
                  MSP for West of Scotland

                  Cllr Kevin PEEL
                  Member of Manchester City Council

                  Cllr Dorothy SHARPE
                  Member of East Riding of Yorkshire Council

                  Cllr Jill SHORTLAND
                  Member of Somerset Council

                  Cllr Harvey SIGGS
                  Member of Mendip Council

                  Cllr Judith Anne WALLACE
                  Member of North Tyneside Council

                  Cllr Paul WATSON
                  Leader, Sunderland Council

                  Cllr Emily WESTLEY
                  Member of Hastings Council

      LIITE II

         ПРИЛОЖЕНИЕ II — ANEXO II — PŘÍLOHA II — BILAG II — ANHANG II — II LISA — ΠΑΡΑΡΤΗΜΑ IΙ — ANNEX II — ANNEXE II — PRILOG II — ALLEGATO II — II PIELIKUMS — II PRIEDAS — II. MELLÉKLET — ANNESS II — BIJLAGE II — ZAŁĄCZNIK II — ANEXO II — ANEXA II — PRÍLOHA II — PRILOGA II — LIITE II — BILAGA II

         Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/ Suppleanter

      DEUTSCHLAND
      Frau Dorothea MARX
      Mitglied des Thüringer Landtags
      UNITED KINGDOM

                  Cllr Sanchia ALASIA
                  Member of London Borough of Barking & Dagenham

                  Jennette ARNOLD
                  Assembly Member Greater London Authority

                  Cllr Shurma BATSON
                  Member of Stevenage Council

                  Cllr Zahid Mehmood CHAUHAN
                  Member of Oldham Council

                  Cllr John Paul FINDLOW
                  Member of Cheshire East Council

                  Cllr Gillian FORD
                  Member of London Borough of Havering

                  Cllr Barbara GRANT
                  East Renfrewshire Council

                  Cllr Suzanne Ellen GROCOTT
                  Member of London Borough of Merton

                  Cllr Arnold HATCH
                  Member of Craigavon Borough Council

                  Cllr Doreen HUDDART
                  Member of Newcastle City Council

                  Cllr Ronald Arvon HUGHES
                  Member of Conwy County Borough Council

                  Mr James Robert HUME
                  Regional List member for South of Scotland

                  Cllr Imran HUSSAIN
                  Member of Bradford Council

                  Cllr Geoffrey KNIGHT
                  Member of Lancaster Council

                  Sir James Angus Rhoderick MCGRIGOR
                  Regional List Member for the Highlands and Islands

                  Mr Fearghal MCKINNEY
                  Member of the Northern Ireland Assembly

                  Cllr Robert John PRICE
                  Leader of Oxford Council

                  Cllr Gary ROBINSON
                  Leader Shetland Islands Council

                  Cllr Linda ROBINSON
                  Member of Wychavon Council

                  Cllr Sarah Elizabeth RUSSELL
                  Member of Derby Council

                  Cllr David SHAKESPEARE
                  Member of Wycombe Council

                  Rhodri Glyn THOMAS
                  Assembly Member for Carmarthen East and Dinefwr

                  Cllr Kay TWITCHEN
                  Member of Essex County Council

                  Cllr Martin John Beresford VEAL
                  Chairman, Bath & North East Somerset Council


title: Poliittisten ja turvallisuusasioiden komitean päätös EUSEC/1/2008, tehty 12 päivänä helmikuuta 2008 , Kongon demokraattisen tasavallan turvallisuusalan uudistusta koskevan Euroopan unionin neuvonta- ja avustusoperaation (EUSEC RD Congo) johtajan nimittämisestä

text:
               29.2.2008

               FI

               Euroopan unionin virallinen lehti

               L 56/63

      POLIITTISTEN JA TURVALLISUUSASIOIDEN KOMITEAN PÄÄTÖS EUSEC/1/2008,
   tehty 12 päivänä helmikuuta 2008,
   Kongon demokraattisen tasavallan turvallisuusalan uudistusta koskevan Euroopan unionin neuvonta- ja avustusoperaation (EUSEC RD Congo) johtajan nimittämisestä
   (2008/171/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan 3 kohdan,
   ottaa huomioon Kongon demokraattisen tasavallan turvallisuusalan uudistusta koskevasta Euroopan unionin neuvonta- ja avustusoperaatiosta (EUSEC RD Congo) 12 päivänä kesäkuuta 2007 hyväksytyn neuvoston yhteisen toiminnan 2007/406/YUTP (1) ja erityisesti sen 8 artiklan,
   sekä katsoo seuraavaa:

               (1)

               Yhteisen toiminnan 2007/406/YUTP 8 artiklassa neuvosto valtuutti poliittisten ja turvallisuusasioiden komitean (PTK) tekemään myöhemmässä vaiheessa operaation johtajan nimittämistä koskevia päätöksiä.

               (2)

               Yhteisen toiminnan 2007/406/YUTP 5 artiklan mukaisesti Pierre Michel JOANA nimitettiin Kongon demokraattisen tasavallan turvallisuusalan uudistusta koskevan Euroopan unionin neuvonta- ja avustusoperaation johtajaksi.

               (3)

               Pierre Michel JOANA ilmoitti 19 päivänä joulukuuta 2007 eroavansa edellä tarkoitetun operaation johtajan tehtävästä.

               (4)

               Korkeana edustajana toimiva pääsihteeri on esittänyt, että Michel SIDO nimitettäisiin Kongon demokraattisen tasavallan turvallisuusalan uudistusta koskevan Euroopan unionin neuvonta- ja avustusoperaation uudeksi johtajaksi,

         ON PÄÄTTÄNYT SEURAAVAA:
   1 artikla
   Nimitetään Michel SIDO Kongon demokraattisen tasavallan turvallisuusalan uudistusta koskevan Euroopan unionin neuvonta- ja avustusoperaation johtajaksi.
   2 artikla
   Tämä päätös tulee voimaan 1 päivänä maaliskuuta 2008.

      Tehty Brysselissä 12 päivänä helmikuuta 2008.

            Poliittisten ja turvallisuusasioiden komitean puolesta

            Puheenjohtaja

         M. IPAVIC

      (1)  EUVL L 151, 13.6.2007, s. 52.


title: Neuvoston päätös (EU) 2016/2234, annettu 21 päivänä marraskuuta 2016, Euroopan unionin ja Afrikan ja Madagaskarin lentoturvallisuusviraston (ASECNA) välisen satelliittinavigoinnin kehittämistä ja siihen liittyvien palvelujen tarjoamista siviili-ilmailua varten ASECNAn vastuualueella koskevan yhteistyösopimuksen allekirjoittamisesta unionin puolesta

text:
               13.12.2016

               FI

               Euroopan unionin virallinen lehti

               L 337/1

         NEUVOSTON PÄÄTÖS (EU) 2016/2234,
   annettu 21 päivänä marraskuuta 2016,
   Euroopan unionin ja Afrikan ja Madagaskarin lentoturvallisuusviraston (ASECNA) välisen satelliittinavigoinnin kehittämistä ja siihen liittyvien palvelujen tarjoamista siviili-ilmailua varten ASECNAn vastuualueella koskevan yhteistyösopimuksen allekirjoittamisesta unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 172 artiklan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto antoi 25 päivänä syyskuuta 2014 komissiolle luvan neuvotella unionin puolesta Afrikan ja Madagaskarin lentoturvallisuusviraston kanssa kansainvälisestä sopimuksesta, jossa määrätään ehdoista, jotka koskevat eurooppalaiseen satelliittinavigointiohjelma EGNOSiin perustuvan SBAS-palvelun (satelliitteihin perustuva lisäjärjestelmä) tarjoamista Afrikassa.

               (2)

               Neuvottelujen tuloksena Euroopan unionin ja Afrikan ja Madagaskarin lentoturvallisuusviraston (ASECNA) välinen satelliittinavigoinnin kehittämistä ja siihen liittyvien palvelujen tarjoamista siviili-ilmailua varten ASECNAn vastuualueella koskeva yhteistyösopimus, jäljempänä ’sopimus’, parafoitiin 12 päivänä toukokuuta 2016.

               (3)

               Sopimus olisi allekirjoitettava,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan unionin ja Afrikan ja Madagaskarin lentoturvallisuusviraston (ASECNA) välinen satelliittinavigoinnin kehittämistä ja siihen liittyvien palvelujen tarjoamista siviili-ilmailua varten ASECNAn vastuualueella koskeva yhteistyösopimus unionin puolesta.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta sillä varauksella, että sopimuksen tekeminen saatetaan päätökseen.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 21 päivänä marraskuuta 2016

            Neuvoston puolesta

            Puheenjohtaja

         P. PLAVČAN


title: Euroopan parlamentin päätös (EU) 2016/1591, annettu 28 päivänä huhtikuuta 2016, vastuuvapauden myöntämisestä toisen innovatiiviset lääkkeet -aloitetta toteuttavan yhteisyrityksen (entinen innovatiivisia lääkkeitä koskevaa yhteistä teknologia-aloitetta toteuttava yhteisyritys) talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/411

         EUROOPAN PARLAMENTIN PÄÄTÖS (EU) 2016/1591,
   annettu 28 päivänä huhtikuuta 2016,
   vastuuvapauden myöntämisestä toisen innovatiiviset lääkkeet -aloitetta toteuttavan yhteisyrityksen (entinen innovatiivisia lääkkeitä koskevaa yhteistä teknologia-aloitetta toteuttava yhteisyritys) talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon toisen innovatiiviset lääkkeet -aloitetta toteuttavan yhteisyrityksen (entinen innovatiivisia lääkkeitä koskevaa yhteistä teknologia-aloitetta toteuttava yhteisyritys) lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen innovatiivisia lääkkeitä koskevaa yhteistä teknologia-aloitetta toteuttavan yhteisyrityksen tilinpäätöksestä varainhoitovuodelta 2014 sekä yhteisyrityksen vastaukset (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä yhteisyritykselle (05587/2016 – C8-0056/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 209 artiklan,

               —

               ottaa huomioon yhteisyrityksen perustamisesta innovatiivisia lääkkeitä koskevan yhteisen teknologia-aloitteen toteuttamiseksi 20. joulukuuta 2007 annetun neuvoston asetuksen (EY) N:o 73/2008 (4),

               —

               ottaa huomioon toisen innovatiiviset lääkkeet -aloitetta toteuttavan yhteisyrityksen perustamisesta 6. toukokuuta 2014 annetun neuvoston asetuksen (EU) N:o 557/2014 (5) ja erityisesti sen 1 artiklan 2 kohdan ja 12 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 209 artiklassa tarkoitettujen julkisen ja yksityisen sektorin kumppanuuteen perustuvien elinten varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 110/2014 (7),

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön (A8-0081/2016),

               1.

               myöntää toisen innovatiiviset lääkkeet -aloitetta toteuttavan yhteisyrityksen (entinen innovatiivisia lääkkeitä koskevaa yhteistä teknologia-aloitetta toteuttava yhteisyritys) toimitusjohtajalle vastuuvapauden yhteisyrityksen talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman toisen innovatiiviset lääkkeet -aloitetta toteuttavan yhteisyrityksen (entinen innovatiivisia lääkkeitä koskevaa yhteistä teknologia-aloitetta toteuttava yhteisyritys) toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 422, 17.12.2015, s. 61.

      (2)  EUVL C 422, 17.12.2015, s. 62.

      (3)  EUVL L 298, 26.10.2012, s. 1.

      (4)  EUVL L 30, 4.2.2008, s. 38.

      (5)  EUVL L 169, 7.6.2014, s. 54.

      (6)  EYVL L 357, 31.12.2002, s. 72.

      (7)  EUVL L 38, 7.2.2014, s. 2.